Държавен вестник, бр. 86, 2012 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  86
на тази на съответния знак, съдържащ задъл­
жителни за изпълнение инструкции.
(10) Маркировката „ВЛИЗАНЕТО ЗАБРА­
НЕНО“ („NON ENTRY“) е текст с бял цвят 
върху червен фон.
(11) Маркировката, съдържаща задължи­
телни за изпълнение инструкции, се окантова 
с рамка в бял или черен цвят, когато марки­
ровката и повърхността на настилката не са 
достатъчно контрастни. 
(12) Височината на символите на надпи­
сите е 4 m, където кодовата буква е C, D, E 
или F, и 2 m, където кодовата буква е А или 
B, като формата и размерите на надписите 
съответстват на изискванията съгласно при­
ложение № 8.
(13) Фонът е с правоъгълна форма и се 
простира на поне 0,5 m вертикално и стра­
нично извън края на границите на надписа 
на маркировката.
Раздел X
Указателна маркировка
Чл. 160. (1) В местата, където обикновено 
се предвижда поставянето на указателен знак, 
но поставянето му е практически невъзмож­
но, на повърхността на настилката се нанася 
указателна маркировка.
(2) Където е необходимо от експлоатационна 
гледна точка, указателният знак се допълва 
с указателна маркировка.
(3) Указателна маркировка, показваща 
местоположение или направление, се разпо­
лага предимно на места, където се пресичат 
ПР и където оперативният опит е показал 
необходимост от допълнителни указателни 
знаци, за постигане на по-добра ориентация 
на екипажите при наземното движение на ВС.
(4) Указателна маркировка се поставя върху 
повърхността на настилката, през приблизи­
телно равни разстояния по протежение на ПР.
(5) Указателната маркировка се нанася 
напречно върху повърхността на ПР или 
перона, където е необходимо, и се разполага 
така, че лесно да се вижда от кабината на 
приближаващото се ВС.
(6) Указателната маркировка се състои от 
надписи:
1. жълт цвят върху черен фон, когато тя 
заменя или допълва знак за обозначаване на 
дадено място;
2. черен цвят върху жълт фон, когато тя 
заменя или допълва знак за обозначаване 
посоката на движение или определено място.
(7) Когато маркировката и настилката 
не са достатъчно контрастни, маркировката 
включва:
1. черна рамка при наличие на надписи с 
черен цвят;
2. жълта рамка при наличие на надписи 
с жълт цвят.
(8) Височината на знака е 4 m. Формата 
и размерите на надписите съответстват на 
изискванията съгласно приложение № 8.
Д Я Л  Т Р Е Т И
СВЕТЛИНИ
Г л а в а  д в а д е с е т  и  т р е т а
СВЕТЛИНИ, КОИТО ИЗЛАГАТ НА 
ОПАСНОСТ ВС
Раздел I
Лазерни и светлинни емисии, които излагат 
на опасност безопасността на ВС
Чл. 161. (1) Всяка наземна светлина, раз­
положена в близост до летището, която не е 
аеронавигационна и представлява опасност за 
ВС, се премахва, екранира или по някакъв друг 
начин се изменя, така че да се отстрани източ­
никът на опасност.
(2) За да се осигури безопасността на въз­
духоплавателните средства спрямо рисковите 
ефекти от лазерно излъчване, около летищата 
се установяват следните защитени зони: 
1. полетна зона, свободна от лазерно из­
лъчване/насочване (Laser-beam free flight zone 
(LFFZ) – с позволени излъчвания с мощност, 
равна или по-малка от 50 nW/cm2;
2. критична полетна зона с лазерно излъч­
ване/насочване (Laser-beam critical flight zone 
(LCFZ) – с позволени излъчвания с мощност, 
равна или по-малка от 5 μW/cm2;
3. чувствителна полетна зона с лазерно излъч­
ване/насочване (Laser-beam sensitive flight zone 
(LSFZ) – с позволени излъчвания с мощност, 
равна или по-малка от 100 μW/cm2.
(3) За адекватна защита на летателните опе­
рации може да се използват фигурите 15-1, 15-2 
и 15-3 за определяне на нива на експозиция и 
разстояния.
(4) Ограниченията върху използването на 
лазерни излъчватели в трите защитени полетни 
зони, LFFZ, LCFZ и LSFZ, се отнасят само до 
видими лазерни излъчватели. 
(5) Ограниченията не се отнасят за лазерни 
излъчватели, управлявани от властите, съвмес­
тими с безопасността на полетите. 
(6) В цялото управлявано въздушно простран­
ство излъчваното ниво на лазерните лъчи, видими 
или невидими, е необходимо да бъде по-малко 
или равно на максимално допустимата експози­
ция (maximum permissible exposure (MPE), освен 
в случаите, в които за тези лазерни емисии е 
имало официално запитване до Главна дирекция 
„Гражданска въздухоплавателна администрация“ 
и е получено разрешение за инсталирането и 
експлоатацията им.
(7) Защитените полетни зони се създават с 
цел да се намали рискът от опериращи лазерни 
излъчватели в близост до летищата.
(8) Наземна светлина, която не е аеронавигаци­
онна и която вследствие на своята интензивност, 
конфигурация или цвят може да дезориентира 
или попречи на ясното разпознаване на аерона­
вигационните наземни светлини, се премахва, 
екранира или по някакъв друг начин се моди­
фицира за изключване на подобна възможност.